**Csökmő Nagyközség Önkormányzata Képviselő-testületének**

**8/2017. (III.28.) önkormányzati rendelete**

***a településfejlesztési, a településrendezési, és a településképi partnerségi egyeztetés szabályairól***

Csökmő Nagyközség Önkormányzatának Képviselő-testülete az Alaptörvény 32. cikk (2) bekezdésében meghatározott hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 1. pontjában, valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 29. § és 29/A. §-aiban meghatározott feladatkörében eljárva a következőket rendeli el:

1. **Fejezet**

**Általános rendelkezések**

**1. A rendelet célja**

1. § Jelen rendelet célja, hogy Csökmő Nagyközség Önkormányzata (a továbbiakban: Önkormányzat) a településfejlesztési koncepció, az integrált településfejlesztési stratégia, a településrendezési eszközök, a településképi arculati kézikönyv és a településképi rendelet (a továbbiakban együtt: településfejlesztési, településrendezési, valamint településképi dokumentumok) elkészítésére, módosítására irányuló eljárás során történő egyeztetéseknél biztosítsa a minél szélesebb körű véleményezői partnerek bevonását, a vélemények megfelelő dokumentálási rendszerét és az elfogadott településrendezési eszközök nyilvánosságát.

**2. A partnerségi egyeztetésben résztvevők (a továbbiakban: Partnerek) köre**

2. §

a.) a település teljes lakossága,

b.) a településen működő érdekképviseleti szervezetek,

c.) a településen működő civil szervezetek,

d.) a településen bejelentett székhelyű és településen székhellyel, telephellyel rendelkező gazdálkodó szervezetek,

e.) a településen működő vallási közösségek.

1. **Fejezet**

**A partnerek tájékoztatásának módja és eszközei**

 **1. A tájékoztatás megindítása és a véleményezés lehetőségei**

3.§ (1) A polgármester a településfejlesztési, településrendezési, valamint településképi dokumentumok készítése, módosítása tekintetében a www.csokmo.hu honlapon (a továbbiakban: honlap), és a Csökmői Polgármesteri Hivatal (a továbbiakban: Polgármesteri Hivatal) 4145 Csökmő, Kossuth u. 109. szám alatti hirdetőtáblán tájékoztatót tesz közzé, a helyi lapban tájékoztatót jelentet meg.

(2) Amennyiben a hirdetőtáblán történő elhelyezést vagy a helyi lapban történő közzétételt a településfejlesztési, településrendezési, valamint településképi dokumentumok terjedelme, formátuma nem teszi lehetővé, úgy a tájékoztatóban megjelölésre kerül, hogy mely időpontokban és mely helyszíneken van lehetőség betekintésre e dokumentumokba.

(3) A partnerek a honlapról letölthető, illetve a Polgármesteri Hivatalban átvehető partneri adatlap (1. számú melléklet) felhasználásával a tájékoztatóban meghatározott határidőn belül tehetnek észrevételt, javaslatot, nyilváníthatnak véleményt a településfejlesztési, településrendezési, valamint településképi dokumentumok tekintetében.

(4) Az aláírt partneri adatlapon meg kell jelölni az egyeztetési eljárás tárgyát, a partner nevét/képviselőjét, címét/székhelyét, illetőleg döntése szerint e-mail címét, telefonszámát.

(5) A közzététellel kapcsolatban a meghirdetett határidőn belül a Partnerek véleményt adhatnak, amelyet postai úton a Csökmői Polgármesteri Hivatal, 4145 Csökmő, Kossuth u. 109. címre vagy elektronikus formában az adatlap elektronikus levél mellékleteként történő megküldésével a közzétételben megadott e-mail címre juttathatnak el.

(6) A *tájékoztatási szakaszban* a Partnerek a kihirdetéstől számított 21 napon belül az (5) bekezdés szerinti módon jelezhetik részvételi szándékukat.

(7) A *véleményezési szakaszban* a Partnerek a közzétett településrendezési eszközzel kapcsolatban a meghirdetett eljárási típusnak megfelelő, a Korm. rendeletben meghatározott minimális határidőn belül fejthetik ki a dokumentációval kapcsolatos, indokolással alátámasztott véleményüket, észrevételeiket, jogszabályon alapuló véleményénél a jogszabályhely megjelölésével az (5) bekezdés szerinti módon.

(8) Amennyiben a Partner a 3. § (1) bekezdésében meghatározott megkeresésre részvételi szándékát nem jelzi, az eljárás további szakaszában nem vesz részt, és kifogást nem emel véleményezőnek kell tekinteni.

**2. A Partnerek véleményeinek, javaslatainak kezelése, dokumentálása, nyilvántartása**

4. § (1) A beérkezett véleményeket a Polgármesteri Hivatal ügyintézője rendszerezi, melyek átadásra kerülnek a településfejlesztési, településrendezési, valamint településképi dokumentumok készítésével megbízott személynek, aki ezek figyelembe vételével elkészíti a dokumentum tervezetét, amelyet a Polgármesteri Hivatal feltölt a honlapon található tárhelyre.

(2) Az érdemi, adatlapon érkezett észrevételeket, javaslatokat az ügyirat részeként kell megőrizni.

**3. Az el nem fogadott észrevételek, javaslatok indokolásának módja, dokumentálásuk, nyilvántartásuk rendje**

5. § (1) Az elkészített és közzétett dokumentumtervezetre érkezett valamennyi érdemi észrevételt, javaslatot az Önkormányzat főépítésze értékeli, összegzi és eltérő észrevételek, javaslatok esetén a polgármester azok tisztázása érdekében egyeztetést kezdeményezhet.

(2) Az érintettek meghívásáról a Polgármesteri Hivatal ügyintézője gondoskodik. Az egyeztetésről jegyzőkönyv készül.

(3) Amennyiben az állami főépítészi eljárásban, a partnerek részéről nem érkezik észrevétel, javaslat, az Önkormányzat főépítésze – partnerségi egyeztetést lezáró döntésként – ennek tényét írásban rögzíti.

**4. Az elfogadott koncepció, stratégia, településrendezési eszközök, kézikönyv és településképi rendelet nyilvánosságát biztosító intézkedések**

6. § Az elfogadott településfejlesztési, településrendezési, valamint településképi dokumentumokat a Polgármesteri Hivatal a hatályba lépésüket követő 15 napon belül feltölti a települési honlapon található tárhelyre.

**III. Fejezet**

**Záró rendelkezés**

7. § Ez a rendelet 2017. március 31. napján lép hatályba.

***Csökmő, 2017. március 28.***

**Nagy Tibor sk. Fülöpné dr. Kerti Judit sk.**

**Polgármester m.b.jegyző**

**1. számú melléklet a 8/2017. (III.28.) önkormányzati rendelethez**

**PARTNERI ADATLAP**

**A** **fejlesztési és rendezési eszközök készítésével, módosításával összefüggő**

**partnerségi egyeztetésben való részvételhez**

Alulírott

|  |  |
| --- | --- |
| Név/Megnevezés: |  |
| Képviseletre jogosult személy: |  |
| Lakcím/Székhely: |  |
| E-mail cím: |  |
| Telefonszám: |  |

mint:

 Csökmő közigazgatási területén állandó bejelentett lakóhellyel, vagy tartózkodási hellyel rendelkező **lakos**

 Csökmő közigazgatási területén székhellyel, telephellyel, illetve ingatlantulajdonnal rendelkező **gazdálkodó szervezet**

  Csökmőn működő  **érdekképviseleti szervezet**

  Csökmőn működő **civil szervezet**

 Csökmőn működő **vallási közösség**

a Csökmő Nagyközség Önkormányzata által készítendő

|  |
| --- |
|  |

megnevezésű dokumentum partnerségi egyeztetési eljárásának jelen

 előzetes tájékoztatási szakaszában *vagy* véleményezési szakaszában

a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet és a településfejlesztési, a településrendezési, és a településképi partnerségi egyeztetési szabályairól szóló……………/2017. (III….) sz. önkormányzati rendeletben foglaltak szerint

az alábbi véleménnyel, javaslattal, észrevétellel kívánok élni:

|  |
| --- |
|  |

Az eljárás további szakaszaiban

  nem kívánok részt venni.

 részt kívánok venni.

A hirdetményekről elektronikusan (e-mail) értesítést

 kérek,

 nem kérek.

Csökmő, 20…………………..hó………nap

……………………………

aláírás

Kérjük a **kitöltött, aláírt** adatlapot az alábbi címek valamelyikére eljuttatni:

Postacím: Csökmői Polgármesteri Hivatal (4145 Csökmő, Kossuth u. 109.)

E-mail cím:  csokmopm@t-online.hu

**Záradék:** A rendelet kihirdetve: 2017. március 28.

Fülöpné dr. Kerti Judit

m.b. jegyző